આ સિવાય વડોદરાની મધ્યસ્થ જેલમાં 1500થી વધુ કેદીઓ પોતાની સજા કાપી રહયા છે ત્યારે જેલસત્તાધીશોએ આજના દિવસે કેદીઓને તેમની બહેનો રાખડી બાંધેતે માટેની વ્યવસ્થા કરવામાં આવી હતી. આ વર્ષે વિશેષ વ્યવસ્થાના ભાગ રૂપે બહેનોએ ફક્ત રાખડીજ લઇને આવવાનું જણાવવામાં આવ્યું હતું. જ્યારે મીઠાઈ, કંકુ અને ચોખા ની વ્યવસ્થા જેલ તરફથી કરવામાં આવી હતી. 25 ની ટુકડીમાં બહેનોને રક્ષા બાંધવા જેલમાં જવાની વ્યવસ્થા ગોઠવવામાં આવી હતી.દરેક ધર્મ ના કેદીઓને તેમની મા અને બહેનોએ રક્ષા બાંધીને મોં મીઠું કરાવ્યું હતું. આ ક્ષણે ભાઈ તેમજ બહેનો ભાવ વિભોર બન્યા હતા અને ખુશી સાથે ગમગીની ફેલાઈ હતી.